ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยการรับซื้อไฟฟ้าจากผู้ผลิตไฟฟ้าขนาดเล็กมากโครงการผลิตไฟฟ้าจากพลังงานหมุนเวียนในแบบ Feed- Tariff (ไม่รวมโครงการพลังงานแสงอาทิตย์)พ.ศ. ๒๕๕๘ ด้วยคณะกรรมการนโยบายพลังงานแห่งชาติในการประชุมครั้งที่ ๒/๒๕๕๗(ครั้งที่ ๑๔๗) เมื่อวันที่ ๑๕ ธันวาคม ๒๕๕๗ได้มีมติให้มีการรับซื้อไฟฟ้าจากโครงการผลิตไฟฟ้าจากพลังงานหมุนเวียนในแบบ Feed - Tariffอาศัยอำนาจตามความในมาตรา ๑๑ (๔)แห่งพระราชบัญญัติการประกอบกิจการพลังงาน พ.ศ. ๒๕๕๐และมติคณะกรรมการกำกับกิจการพลังงานในการประชุมครั้งที่ ๑๐/๒๕๕๘ (ครั้งที่ ๓๒๐) เมื่อวันที่๒๕ กุมภาพันธ์ ๒๕๕๘ คณะกรรมการกำกับกิจการพลังงาน จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยการรับซื้อไฟฟ้าจากผู้ผลิตไฟฟ้าขนาดเล็กมาก โครงการผลิตไฟฟ้าจากพลังงานหมุนเวียนในแบบFeed - Tariff (ไม่รวมโครงการพลังงานแสงอาทิตย์) พ.ศ. ๒๕๕๘ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ระเบียบนี้มิให้ใช้บังคับกับโครงการที่เคยได้รับการสนับสนุนจากภาครัฐเช่น กองทุนเพื่อส่งเสริมการอนุรักษ์พลังงาน ส่วนเพิ่มราคารับซื้อไฟฟ้า (Adder) เงินอุดหนุนอื่น ๆรวมถึงโครงการผลิตไฟฟ้าจากพลังงานหมุนเวียนที่ได้จ่ายไฟฟ้าเข้าระบบแล้วข้อ ๔ ระเบียบนี้ให้ใช้สำหรับโครงการ ดังต่อไปนี้(๑) โครงการที่ได้ยื่นคำขอขายไฟฟ้า แต่ยังไม่ได้รับการอนุมัติตอบรับซื้อไฟฟ้าตามประกาศคณะกรรมการกำกับกิจการพลังงาน เรื่อง การรับซื้อไฟฟ้าจากพลังงานหมุนเวียน(ไม่รวมพลังงานแสงอาทิตย์) ในช่วงเปลี่ยนผ่านจากแบบ Adder เป็น Feed - Tariff (FiT) พ.ศ. ๒๕๕๘และได้ดำเนินการยื่นคำขอยกเลิกคำขอขายไฟฟ้าเดิม และยื่นคำขอขายไฟฟ้าใหม่กับสำนักงานคณะกรรมการกำกับกิจการพลังงานแล้ว(๒) โครงการตามประกาศคณะกรรมการกำกับกิจการพลังงาน เรื่องการรับซื้อไฟฟ้าจากผู้ผลิตไฟฟ้าขนาดเล็กมาก โครงการผลิตไฟฟ้าจากพลังงานหมุนเวียน(ไม่รวมโครงการพลังงานแสงอาทิตย์) ในแบบ Feed - Tariff เท่านั้นข้อ ๕ ในระเบียบนี้กพช. หมายความว่าคณะกรรมการนโยบายพลังงานแห่งชาติกกพ. หมายความว่าคณะกรรมการกำกับกิจการพลังงานสำนักงาน กกพ. หมายความว่าสำนักงานคณะกรรมการกำกับกิจการพลังงานการไฟฟ้าฝ่ายจำหน่าย หมายความว่าการไฟฟ้านครหลวง (กฟน.) หรือการไฟฟ้าส่วนภูมิภาค (กฟภ.)พลังงานหมุนเวียน หมายความว่าพลังงานที่มีอยู่ในธรรมชาติ หรือพลังงานที่สามารถผลิตทดแทนได้ใหม่ เช่น พลังงานลมพลังงานน้ำ พลังงานจากชีวมวล พลังงานจากก๊าซชีวภาพ พลังงานจากขยะอัตรารับซื้อไฟฟ้า (FiT) หมายความว่า อัตราการรับซื้อไฟฟ้า (Feed - Tariff หรือ FiT) ที่ผลิตจากพลังงานหมุนเวียนตามนโยบายของรัฐบาลที่จะประกาศเป็นคราว ๆ ไปโครงการ หมายความว่าโครงการผลิตไฟฟ้าจากพลังงานหมุนเวียนในแบบ Feed - Tariff (ไม่รวมพลังงานแสงอาทิตย์)ผู้ยื่นขอผลิตไฟฟ้าขนาดเล็กมากหมายความว่า ผู้ที่ประสงค์จะผลิตไฟฟ้าจากพลังงานหมุนเวียนในแบบ Feed - Tariffผู้ผลิตไฟฟ้าขนาดเล็กมาก หมายความว่าผู้ยื่นขอผลิตไฟฟ้าขนาดเล็กมากที่ได้ทำสัญญาซื้อขายไฟฟ้ากับการไฟฟ้าฝ่ายจำหน่ายคำร้องและข้อเสนอขอขายไฟฟ้า หมายความว่าแบบคำร้องหรือคำขอที่ผู้ยื่นขอผลิตไฟฟ้าขนาดเล็กมากยื่นขอขายไฟฟ้าสัญญาซื้อขายไฟฟ้า หมายความว่าข้อตกลงเป็นลายลักษณ์อักษรเพื่อซื้อขายไฟฟ้าระหว่างผู้ผลิตไฟฟ้าขนาดเล็กมากกับการไฟฟ้าฝ่ายจำหน่ายขนาดกำลังการผลิตติดตั้ง หมายความว่าขนาดกำลังการผลิตรวมของเครื่องกำเนิดไฟฟ้าที่มีหน่วยเป็นเมกะวัตต์ (MW) หรือกิโลวัตต์ (kW) ซึ่งมีจุดรับซื้อไฟฟ้าเดียวกันตามที่กำหนดในสัญญาซื้อขายไฟฟ้าปริมาณพลังไฟฟ้าเสนอขาย หมายความว่าปริมาณพลังไฟฟ้าเสนอขายให้กับการไฟฟ้าฝ่ายจำหน่ายที่มีหน่วยเป็นเมกะวัตต์ (MW) หรือกิโลวัตต์ (kW) ตามที่กำหนดในสัญญาซื้อขายไฟฟ้าจุดรับซื้อไฟฟ้า หมายความว่าจุดที่ติดตั้งมาตรวัดไฟฟ้าที่ผู้ผลิตไฟฟ้าขนาดเล็กมากจำหน่ายไฟฟ้าให้กับการไฟฟ้าฝ่ายจำหน่ายจุดเชื่อมโยงระบบไฟฟ้า หมายความว่าจุดที่ระบบไฟฟ้าของผู้ผลิตไฟฟ้าขนาดเล็กมากเชื่อมโยงกับระบบไฟฟ้าของการไฟฟ้าฝ่ายจำหน่ายซึ่งการไฟฟ้าฝ่ายจำหน่ายจะเป็นผู้กำหนดและอาจเป็นจุดเดียวกับจุดรับซื้อไฟฟ้าก็ได้วัน SCOD หมายความว่ากำหนดวันจ่ายไฟฟ้าเข้าระบบเชิงพาณิชย์ที่ระบุในสัญญาซื้อขายไฟฟ้า (Scheduled Commercial Operation Date)วัน COD หมายความว่าวันจ่ายไฟฟ้าเข้าระบบเชิงพาณิชย์ (Commercial Operation Date)ข้อกำหนดระบบโครงข่ายไฟฟ้า หมายความว่าข้อกำหนดการเชื่อมต่อระบบโครงข่ายไฟฟ้าข้อกำหนดการใช้บริการระบบโครงข่ายไฟฟ้าและข้อกำหนดการปฏิบัติการระบบโครงข่ายไฟฟ้าตามระเบียบการไฟฟ้านครหลวง หรือตามระเบียบการไฟฟ้าส่วนภูมิภาคข้อ ๖ ให้ประธาน กกพ.เป็นผู้รักษาการตามระเบียบนี้ และวินิจฉัยชี้ขาดตามระเบียบนี้หมวด ๑บททั่วไป ข้อ ๗ การไฟฟ้าฝ่ายจำหน่ายจะเป็นผู้รับซื้อไฟฟ้าจากผู้ผลิตไฟฟ้าขนาดเล็กมากจากพลังงานหมุนเวียนตามหลักเกณฑ์วิธีการ และเงื่อนไขที่กำหนดในระเบียบนี้ข้อ ๘ การไฟฟ้าฝ่ายจำหน่ายจะรับซื้อไฟฟ้าจากผู้ผลิตไฟฟ้าขนาดเล็กมากณ จุดรับซื้อไฟฟ้าตามพื้นที่และปริมาณที่กำหนดในประกาศการรับซื้อไฟฟ้าข้อ ๙ ปริมาณพลังไฟฟ้าของผู้ผลิตไฟฟ้าขนาดเล็กมากแต่ละรายที่จ่ายเข้าระบบของการไฟฟ้าฝ่ายจำหน่ายจะต้องไม่เกิน๑๐ เมกะวัตต์ ณ จุดเชื่อมโยงระบบไฟฟ้า โดยคำนึงถึงศักยภาพของระบบไฟฟ้าที่จะรับได้ข้อ ๑๐ ผู้ยื่นขอผลิตไฟฟ้าขนาดเล็กมากเมื่อยื่นคำร้องและข้อเสนอขอขายไฟฟ้าแล้วห้ามเปลี่ยนแปลงจุดรับซื้อไฟฟ้าหรือจุดเชื่อมโยงระบบไฟฟ้า ขนาดกำลังการผลิตติดตั้งหรือข้อมูลอื่นใดตามหลักเกณฑ์ วิธีการ เงื่อนไขที่ประกาศกำหนดข้อ ๑๑ สัญญาซื้อขายไฟฟ้าจะมีอายุสัญญาตามแต่ละประเภทพลังงานหมุนเวียนที่กำหนดในประกาศการรับซื้อไฟฟ้าและผู้ผลิตไฟฟ้าขนาดเล็กมากจะต้องจ่ายไฟฟ้าเข้าระบบการไฟฟ้าภายในวัน SCOD ที่กำหนดในประกาศการรับซื้อไฟฟ้าแต่ละคราวข้อ ๑๒ ก่อนวัน COD ผู้ผลิตไฟฟ้าขนาดเล็กมากจะต้องนำใบอนุญาตตามที่กฎหมายกำหนดมาแสดงต่อการไฟฟ้าฝ่ายจำหน่ายที่เป็นคู่สัญญาซื้อขายไฟฟ้าข้อ ๑๓ ผู้ผลิตไฟฟ้าขนาดเล็กมากมีหน้าที่นำส่งเงินเข้ากองทุนพัฒนาไฟฟ้าตามระเบียบ กกพ. ว่าด้วยกองทุนพัฒนาไฟฟ้าและประกาศที่เกี่ยวข้องรวมทั้งต้องปฏิบัติตามระเบียบหรือประกาศ กกพ. ที่เกี่ยวข้องกับมาตรการป้องกันแก้ไข และติดตามตรวจสอบผลกระทบสิ่งแวดล้อมข้อ ๑๔ ห้ามมิให้ผู้ผลิตไฟฟ้าขนาดเล็กมากนำเชื้อเพลิงอื่นมาใช้ในการผลิตไฟฟ้าหรือนำพลังงานไฟฟ้าจากแหล่งอื่นมาขายเข้าระบบนอกเหนือจากพลังงานไฟฟ้าที่ได้จากประเภทพลังงานหมุนเวียนที่กำหนดไว้ภายใต้สัญญาซื้อขายไฟฟ้าหากพบว่ามีการกระทำความผิดข้างต้นจะถือว่าผู้ผลิตไฟฟ้าขนาดเล็กมากปฏิบัติผิดสัญญาซื้อขายไฟฟ้าและถือว่าสัญญาซื้อขายไฟฟ้าสิ้นสุดลงทันทีและจะต้องถูกดำเนินคดีตามกฎหมายทั้งทางแพ่งและทางอาญาต่อไปโดยผู้ผลิตไฟฟ้าขนาดเล็กมากไม่มีสิทธิเรียกร้องค่าเสียหายใดๆ จากการไฟฟ้าฝ่ายจำหน่ายที่เป็นคู่สัญญา และจะต้องเสียค่าปรับ ๕,๐๐๐,๐๐๐ บาท ต่อเมกะวัตต์ หรือ ๕,๐๐๐ บาท ต่อกิโลวัตต์ ตามขนาดกำลังการผลิตติดตั้งตามสัญญาซื้อขายไฟฟ้าหมวด ๒กระบวนการรับซื้อไฟฟ้าจากผู้ผลิตไฟฟ้าขนาดเล็กมากและหลักเกณฑ์การพิจารณาคำร้องและข้อเสนอขอขายไฟฟ้า ข้อ ๑๕ การรับซื้อไฟฟ้าจากผู้ผลิตไฟฟ้าขนาดเล็กมากให้ใช้วิธีการคัดเลือกโดยการแข่งขันทางด้านราคา(Competitive Bidding) ตามหลักเกณฑ์ วิธีการเงื่อนไขที่ประกาศกำหนด หรือวิธีการอื่นใดที่จะประกาศกำหนดในแต่ละคราวข้อ ๑๖ กกพ.จะประกาศการรับซื้อไฟฟ้าโดยกำหนดหลักเกณฑ์ วิธีการ และเงื่อนไข ดังต่อไปนี้(๑) ปริมาณการรับซื้อไฟฟ้าของแต่ละประเภทพลังงานหมุนเวียนรวมถึงกำหนดบริเวณพื้นที่ระบบโครงข่ายไฟฟ้าที่สามารถรับไฟฟ้าจากผู้ผลิตไฟฟ้าขนาดเล็กมากได้(๒) กำหนดวันเปิดรับและปิดรับคำร้องและข้อเสนอขอขายไฟฟ้ากรอบวันที่ประกาศผลการพิจารณารับซื้อไฟฟ้า และกรอบระยะเวลาลงนามสัญญาซื้อขายไฟฟ้า(๓) อัตรารับซื้อไฟฟ้า (FiT) กรอบระยะเวลาวัน SCOD ระยะเวลาการให้อัตรารับซื้อไฟฟ้า (FiT) และระยะเวลาอายุสัญญาซื้อขายไฟฟ้าของแต่ละประเภทพลังงานหมุนเวียน(๔) ค่าธรรมเนียมการยื่นคำร้องและข้อเสนอขอขายไฟฟ้า หลักประกันค่าใช้จ่ายในการเชื่อมโยงระบบไฟฟ้า การตรวจสอบอุปกรณ์และค่าใช้จ่ายอื่น ๆที่เกี่ยวข้อง(๕) สถานที่ยื่นแบบคำร้องและข้อเสนอขอขายไฟฟ้า(๖) หลักเกณฑ์และเงื่อนไขอื่น ๆ ที่เกี่ยวข้อง เช่นหลักเกณฑ์การคัดเลือกคำร้องและข้อเสนอขอขายไฟฟ้า หลักเกณฑ์การคัดเลือกโดยการแข่งขันทางด้านราคา(Competitive Bidding)ข้อ ๑๗ กรณีที่มีการพิจารณารับซื้อไฟฟ้าการไฟฟ้าฝ่ายจำหน่ายจะแจ้งให้ผู้ยื่นขอผลิตไฟฟ้าขนาดเล็กมากที่ผ่านการคัดเลือกทราบรายละเอียดค่าใช้จ่ายที่เกี่ยวข้องโดยผู้ยื่นขอผลิตไฟฟ้าขนาดเล็กมากที่ผ่านการคัดเลือกจะต้องชำระค่าใช้จ่ายดังกล่าวให้เสร็จสิ้นก่อนการทำสัญญาซื้อขายไฟฟ้าหมวด ๓การเชื่อมโยงระบบไฟฟ้าการตรวจสอบอุปกรณ์ และค่าใช้จ่ายที่เกี่ยวข้อง ข้อ ๑๘ ผู้ผลิตไฟฟ้าขนาดเล็กมากจะต้องปฏิบัติตามมาตรฐานในด้านความปลอดภัยและมาตรฐานในการเชื่อมโยงเข้ากับระบบตามข้อกำหนดระบบโครงข่ายไฟฟ้าและเพื่อความมั่นคงของระบบไฟฟ้าของการไฟฟ้าฝ่ายจำหน่ายโดยการไฟฟ้าฝ่ายจำหน่ายขอสงวนสิทธิที่จะเข้าตรวจสอบเอง หรือขอให้ผู้ผลิตไฟฟ้าขนาดเล็กมากตรวจสอบเมื่อใดก็ได้ตามความจำเป็นพร้อมกับมีสิทธิในการสั่งการให้ผู้ผลิตไฟฟ้าขนาดเล็กมากแก้ไข ปรับปรุง และเปลี่ยนอุปกรณ์การจ่ายไฟฟ้าของผู้ผลิตไฟฟ้าขนาดเล็กมากที่เกี่ยวข้องกับระบบไฟฟ้าของการไฟฟ้าฝ่ายจำหน่ายและผู้ผลิตไฟฟ้าขนาดเล็กมากจะต้องเป็นผู้รับผิดชอบภาระค่าใช้จ่ายทั้งหมดที่ถูกใช้ในการแก้ไขการปรับปรุง และการเปลี่ยนอุปกรณ์การจ่ายไฟฟ้าดังกล่าวข้อ ๑๙ ผู้ผลิตไฟฟ้าขนาดเล็กมากจะต้องติดตั้งอุปกรณ์ป้องกันความเสียหายของระบบไฟฟ้าตามข้อกำหนดระบบโครงข่ายไฟฟ้าที่ใช้บังคับณ ขณะนั้นหากมีความเสียหายเกิดขึ้นอันเนื่องจากความบกพร่องทางด้านอุปกรณ์ระบบไฟฟ้าหรือสาเหตุอื่นๆ จากฝ่ายใดฝ่ายหนึ่งซึ่งมิใช่เหตุสุดวิสัย ฝ่ายนั้นจะต้องเป็นผู้รับผิดชอบต่อความเสียหายดังกล่าวข้อ ๒๐ ผู้ผลิตไฟฟ้าขนาดเล็กมากจะต้องเป็นผู้รับผิดชอบภาระค่าใช้จ่ายทั้งหมดที่ใช้ในการเชื่อมโยงระบบไฟฟ้าการตรวจสอบระบบอุปกรณ์และค่าใช้จ่ายอื่นที่เกี่ยวข้องโดยจะต้องชำระค่าใช้จ่ายดังกล่าวให้เสร็จสิ้นก่อนการทำสัญญาซื้อขายไฟฟ้าข้อ ๒๑ ผู้ผลิตไฟฟ้าขนาดเล็กมากจะต้องผลิตไฟฟ้าให้มีคุณภาพและเป็นไปตามข้อกำหนดระบบโครงข่ายไฟฟ้าหมวด ๔หลักเกณฑ์และวิธีการคำนวณการรับซื้อไฟฟ้า ข้อ ๒๒ ปริมาณพลังงานไฟฟ้าที่จ่ายเข้าระบบไฟฟ้าของการไฟฟ้าฝ่ายจำหน่ายให้วัดจากปริมาณพลังงานไฟฟ้าที่จ่ายจริงในเดือนนั้นๆ จากเครื่องวัดหน่วยไฟฟ้า (Meter) ที่การไฟฟ้าฝ่ายจำหน่ายกำหนดหากในช่วงเวลา๑๕ นาทีใด ๆที่ผู้ผลิตไฟฟ้าขนาดเล็กมากจ่ายปริมาณพลังไฟฟ้าเข้าสู่ระบบของการไฟฟ้าฝ่ายจำหน่ายเกินกว่าปริมาณพลังไฟฟ้าเสนอขายสูงสุดตามที่ระบุไว้ในสัญญาซื้อขายไฟฟ้าการไฟฟ้าฝ่ายจำหน่ายจะไม่คิดค่าพลังงานไฟฟ้าในส่วนที่เกินในทุก ๑๕ นาทีใด ๆให้กับผู้ผลิตไฟฟ้าขนาดเล็กมากข้อ ๒๓ ราคาไฟฟ้าที่การไฟฟ้าฝ่ายจำหน่ายจะรับซื้อจากผู้ผลิตไฟฟ้าขนาดเล็กมากในแต่ละเดือนเป็นอัตรารับซื้อไฟฟ้า(FiT) ตามอัตราที่กำหนดไว้ในประกาศการรับซื้อไฟฟ้าข้อ ๒๔ มูลค่าการรับซื้อไฟฟ้าในแต่ละเดือนจะคำนวณจากปริมาณพลังงานไฟฟ้าตามวิธีการคำนวณที่กำหนดไว้ในข้อ๒๒ คูณด้วยอัตรารับซื้อไฟฟ้า (FiT) ตามที่กำหนดในข้อ ๒๓หมวด ๕สัญญาซื้อขายไฟฟ้า ข้อ ๒๕ ให้ผู้ยื่นขอผลิตไฟฟ้าขนาดเล็กมากที่ผ่านการคัดเลือกทำสัญญาซื้อขายไฟฟ้ากับการไฟฟ้าตามแบบสัญญาซื้อขายไฟฟ้าที่การไฟฟ้าฝ่ายจำหน่ายที่เป็นผู้รับซื้อกำหนดข้อ ๒๖ ผู้ผลิตไฟฟ้าขนาดเล็กมากจะต้องปฏิบัติตามเงื่อนไขและข้อกำหนดในสัญญาซื้อขายไฟฟ้าอย่างเคร่งครัดข้อ ๒๗ ห้ามมิให้ผู้ผลิตไฟฟ้าขนาดเล็กมากโอนสิทธิและหน้าที่ในคำขอขายไฟฟ้าหรือในสัญญาซื้อขายไฟฟ้าให้กับผู้อื่นเว้นแต่จะได้รับการยินยอมจากการไฟฟ้าฝ่ายจำหน่ายตามหลักเกณฑ์ของการไฟฟ้าฝ่ายจำหน่ายที่ได้รับความเห็นชอบจากกกพ.[๒]ในกรณีผู้ผลิตไฟฟ้าขนาดเล็กมากเป็นนิติบุคคลห้ามมิให้เปลี่ยนแปลงจำนวนผู้ถือหุ้นจนเป็นเหตุให้ผู้ถือหุ้นเดิมตามรายละเอียดที่ยื่นคำร้องและข้อเสนอขอขายไฟฟ้าน้อยกว่ากึ่งหนึ่งและห้ามมิให้เปลี่ยนแปลงจำนวนหุ้นที่ถือโดยผู้ถือหุ้นเดิมเหลือน้อยกว่าร้อยละ ๕๑ของจำนวนหุ้นทั้งหมด จนกว่าผู้ผลิตไฟฟ้าขนาดเล็กมากจะได้จ่ายไฟเข้าระบบเชิงพาณิชย์(COD) แล้วเป็นระยะเวลา ๓ ปีหมวด ๖เหตุสุดวิสัย ข้อ ๒๘ เหตุสุดวิสัย หมายถึง เหตุใด ๆ อันจะเกิดขึ้นก็ดีจะให้ผลภัยพิบัติก็ดี เป็นเหตุที่ไม่อาจป้องกันได้ แม้ทั้งบุคคลผู้ต้องประสบหรือใกล้จะต้องประสบเหตุนั้นจะได้จัดการระมัดระวังตามสมควรอันพึงคาดหมายได้จากบุคคลนั้นในฐานะและภาวะเช่นนั้นและให้รวมถึงเหตุหนึ่งเหตุใดหรือหลายเหตุ ดังต่อไปนี้(๑) การกระทำของรัฐบาล เช่น มีการเปลี่ยนแปลงนโยบายด้านพลังงานการเปลี่ยนแปลงทางกฎหมายซึ่งทำให้ผู้ผลิตไฟฟ้าขนาดเล็กมาก หรือการไฟฟ้าฝ่ายจำหน่ายไม่อาจปฏิบัติตามระเบียบการรับซื้อไฟฟ้าข้อใดข้อหนึ่งได้(๒) การปิดล้อม หรือการกระทำของศัตรูในลักษณะสงครามไม่ว่าจะมีการประกาศหรือไม่ก็ตาม(๓) การลุกฮือ การขบถ การก่อความวุ่นวาย การจารกรรม การก่อวินาศกรรมการนัดหยุดงาน การปิดงานตามกฎหมายแรงงาน การรอนสิทธิใด ๆ อุบัติเหตุ แผ่นดินไหวพายุ ไฟไหม้ น้ำท่วม โรคระบาด สภาพอากาศรุนแรงผิดปกติ การระเบิด(๔) เหตุขัดข้องในระบบจำหน่ายไฟฟ้าอันเนื่องจากอุบัติเหตุที่เกิดกับระบบจำหน่ายไฟฟ้าหรืออุปกรณ์อื่น ๆที่เกี่ยวข้องในการเชื่อมโยงระบบไฟฟ้า(๕) การยึดโครงการ ทรัพย์สินหรือสิทธิใด ๆ หุ้น หรือผลประโยชน์ต่าง ๆจากผู้ผลิตไฟฟ้าขนาดเล็กมากโดยหน่วยงานของรัฐหรือการกระทำของหน่วยงานของรัฐซึ่งจะส่งผลกระทบอย่างรุนแรงต่อโครงการของผู้ผลิตไฟฟ้าขนาดเล็กมากหรือต่อการปฏิบัติหน้าที่ของผู้ผลิตไฟฟ้าขนาดเล็กมากตามสัญญาซื้อขายไฟฟ้าหมวด ๗การระงับข้อพิพาท ข้อ ๒๘ ปัญหาที่เกิดจากการปฏิบัติตามระเบียบการรับซื้อไฟฟ้าและสัญญาซื้อขายไฟฟ้าให้ระงับข้อพิพาท ดังนี้(๑)ผู้ผลิตไฟฟ้าขนาดเล็กมากที่ประสบปัญหาจากการปฏิบัติตามระเบียบการรับซื้อไฟฟ้าหรือสัญญาซื้อขายไฟฟ้าให้ยื่นเป็นหนังสือต่อ กกพ. โดยให้ส่งไปยังประธาน กกพ. ณ สถานที่ตั้งของสำนักงานคณะกรรมการกำกับกิจการพลังงาน(๒)ในกรณีมีเหตุอันสมควรจะต้องวินิจฉัยปัญหาในการปฏิบัติตามระเบียบการรับซื้อไฟฟ้า หรือสัญญาซื้อขายไฟฟ้าให้ กกพ. เป็นผู้วินิจฉัยหาข้อยุติ และให้ถือว่าคำวินิจฉัยของ กกพ. เป็นที่สุดหมวด ๘อื่น ๆ ข้อ ๒๙ การแก้ไขข้อกำหนดระบบโครงข่ายไฟฟ้าของการไฟฟ้าฝ่ายจำหน่ายให้ผ่านการพิจารณาให้ความเห็นชอบจาก กกพ. ทั้งนี้ผู้ผลิตไฟฟ้าขนาดเล็กมากสามารถให้ความเห็นประกอบการพิจารณาในขั้นตอนการหารือได้ประกาศณ วันที่ ๒๖ กุมภาพันธ์ พ.ศ. ๒๕๕๘พรเทพ ธัญญพงศ์ชัยประธานกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยการรับซื้อไฟฟ้าจากผู้ผลิตไฟฟ้าขนาดเล็กมากโครงการผลิตไฟฟ้าจากพลังงานหมุนเวียนในแบบ Feed- Tariff (ไม่รวมโครงการพลังงานแสงอาทิตย์) (ฉบับที่ ๒) พ.ศ.๒๕๕๘[๓]ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปปริยานุช/ผู้จัดทำ๑๐ มีนาคม ๒๕๕๘กฤษดายุทธ/ผู้ตรวจ๑๐ มีนาคม ๒๕๕๘วิศนี/เพิ่มเติม๒๒ มิถุนายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๕๑ ง/หน้า ๑๗/๕ มีนาคม ๒๕๕๘[๒] ข้อ ๒๗ วรรคหนึ่งแก้ไขเพิ่มเติมโดยระเบียบคณะกรรมการกำกับกิจการพลังงานว่าด้วยการรับซื้อไฟฟ้าจากผู้ผลิตไฟฟ้าขนาดเล็กมากโครงการผลิตไฟฟ้าจากพลังงานหมุนเวียนในแบบ Feed- Tariff (ไม่รวมโครงการพลังงานแสงอาทิตย์) (ฉบับที่ ๒) พ.ศ. ๒๕๕๘[๓] ราชกิจจานุเบกษาเล่ม ๑๓๒/ตอนพิเศษ ๗๗ ง/หน้า ๙/๓ เมษายน ๒๕๕๘